als_Latn dik_Latn ron_Latn
Mbrëmjen e së mërkurës Opinion foli i gjithi për potencialin e trevave shqipfolëse në sektorin ICT dhe nismën Albanian ICT Awards e cila në datën e 29 Prill finalizoi një tjetër edicion të suksesshëm mes suprizave dhe emocioneve të shumta.
Prof. Shkelzen Cakaj fitues i ICT Hulumtuesi i Vitit, Prof. Ilir Çapuni – anëtar i jurisë së Albanian ICT Awards, Enkelejd Zotaj – përgjegjës për IT në Raiffeisen Bank, Hadie Hajdini – koordinatore e Albanian ICT Awards, Ardian Alaj – koordinator i Albanian ICT Awards, Florian Piraj – inxhnier pranë Formon, Genti Selenica – fitues i ICT Mobiliteti i Vitit dhe Leutrim Berisha – hakeri i bardhë i cili u shpërblye me një mirënjohje nga ICT Awards ishin të ftuarit e Blendi Fevziut në emisionin e radhës.
Përgjatë 60 minutave të Opinion u fol për projektet fituese të edicionit të katërt në shtatë kategoritë e Albanian ICT Awards secili prej tyre me suksesin e vet të pakontestueshëm. Leutrim Berisha, 22 vjeçari nga Kosova foli për eksperiencën e tij në zbulimin e dobësive të faqeve të internetit si ajo e Pentagonit dhe krenarinë e të qenurit haker i bardhë. Ilir Capuni dhe Enkelejd Zotaj detajuan projektet fituese të ICT Diploma e Vitit fituar nga Evio Abazi, ICT Femra e Vitit fituar nga Erisa Terolli dhe ICT Ylli në Ngritje fituar nga Bleart Këpuska ndërsa Genti Selenica foli për eksperiencën e tij me Baboon në cilësinë e themeluesit.
Në një pyetje drejtuar Prof. Shkelzen Cakaj nga Fevziu lidhur me sfidën e të qenurit pjesë në një konkurs të tillë mbizotëruar nga të rinjë ai iu përgjigj me fjalët: “Unë ndihem i ri akoma!”
Në fund të emisionit zuri vend një intervistë me bashkëthemeluesin e ICT Awards, Kushtrim Shala, i cili foli për rrugëtimin e ICT Awards që nga diskutimet rreth nismës në 2010-tën dhe më pas 2012-ta do të vinte për të finalizuar përpjekjet dhe vizionin me edicionin e parë. (PCWorld Albanian)
als_Latn als_Latn als_Latn als_Latn als_Latn